เรื่องร้องเรียน (ร้องเรียน,สัตว์จรจัด) วันที่ 2023-09-04 06:41:30 — แขวงสะพานสูง เขตสะพานสูง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035056 

ขอความอนุเคราะห์แก้ไขปัญหาการเลี้ยงแมวรบกวนเพื่อนบ้าน บริเวณ (ไม่ทราบบ้านเลขที่ที่แน่ชัด .... ซอยกรุงเทพกรีฑา 20 แขวงทับช้าง เขตสะพานสูง กรุงเทพมหานคร จุดสังเกต เดิมทีเคยติดป้ายหน้าบ้านว่า "บ้านสมบูรณ์ธรรม" หลังคาบ้านเป็นสีฟ้า และมีตู้คอนเทนเนอร์และมีคนงานอยู่เป็นจำนวนมาก (ไม่ทราบรายละเอียดเกี่ยวกับเจ้าของบ้านและกิจการของเจ้าของบ้าน) เนื่องจากผู้ร้องแจ้งว่าบ้านหลังดังกล่าวได้เลี้ยงแมวไว้จำนวน 2 ตัว ซึ่งการเลี้ยงแมวแบบปล่อยอิสระไม่จำกัดบริเวณ (เลี้ยงแบบระบบเปิด) ทำให้แมวออกมาจากบ้าน ส่งผลให้ตนและประชาชนหลังอื่นได้รับความเดือดร้อนอย่างหนักไม่ว่าจะเป็นปัญหาทางสุขภาพ หรือปัญหาในด้านสภาพแวดล้อม โดยแมวมักจะมีการคาบสัตว์ที่เป็นเหยื่อเข้ามาในบ้านของผู้อื่น เช่น หนู งู นก เป็นต้น ส่งผลให้ได้รับความไม่สะดวกสบายและเสียเงินในการจ้างเจ้าหน้าที่มาจับเหยื่อของแมวออกไป โดยผู้ร้องประสงค์ให้เจ้าหน้าที่ที่เกี่ยวข้องดำเนินการตักเตือนหรือบอกกล่าวทางเจ้าของบ้านหลังดังกล่าวให้เลี้ยงแมวในระบบปิด อย่าปล่อยออกมาภายนอกที่พัก เพื่ออำนวยความสะดวกสบายให้แก่ผู้คนที่อาศัยอยู่ในละแวกใกล้เคียงต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata